Me ikakwun̄ usen yaage,
Jisọs obebe ebi udun̄ kan̄,
“Eji enesaba okwaan̄ oyô yi etoon̄ me usaba agan̄.”
Ema enanan̄a itele urum ene cha,
mè isi inin̄ uji ya eyi Jisọs okweekbe me emen,
mè isa Jisọs igbaalek ikọp inan̄a.
Owuwa uji me ere ya si mîgọọk ema inan̄a.
Ema me okwaan̄,
uga egwijo ojijibi isoon̄ ema,
ekoon̄ obebene,
mè ibotap mun̄ ijot emen uji.
Ire,
ike mgbọ ya,
Jisọs îsa inu ibene ibot,
mè ikilaak me agan̄ edim uji ya.
Ebi udun̄ kan̄ esisi itimi ọmọ,
mè ibe ọmọ,
“Nte uwu,
ìre môtop owu me lek ire eji ikwaan̄ ita?”
Jisọs obobolo chieen̄,
mè inan̄a ikeke,
mè igana inyi efet egwijo ya,
mè itumu inyi ekoon̄ ibe,
“Kayaka ìwut!
Ikup ikeya!”
Efet ya owọwọ,
isi mun̄ olọlọkọ.
Jisọs onenido ebi udun̄ kan̄ ibe,
“Ìre keke orọ mè ukpook itet enyi?
Ìre enyi kpekaan̄ si ichechieek me lek n̄a?”
Inu yi Jisọs orọbe ogwogwook ema mbiribọ me lek enenen.
Ema ekekidido lek kiban̄ ibe,
“Ìre kpasi ene ire eyi,
ogwu efet mè ekoon̄ si okirọ ida kan̄?”